钦定古今图书集成/理学汇编/学行典/第240卷 > 邹望
## 钦定古今图书集成/理学汇编/学行典/第240卷 > 邹望

按《无锡县志》：“邹望，字国表，才局机警，父指挥使翎富
几无敌。望爱人礼士，故多乐为用。尝侍父疾，失足，蹒
跚而行，当其所有事，则金币无所惜，妇女无所爱。主
计徐魁、陆绶者，凡转鬻财货皆倚焉。一日，白事内寝，
适二姬为望濯足，骤见其明艳，不觉流盼。望觉，立遣
二姬以畀之。由是二人益不爱其躯，冀报望德。而望”
绝好施予，凡贫不能自振，相与谒告，无不得其所欲而去。每秋日作酒刲牛召佃，谷登，与为期约，歉则举
而捐之。故虽旱涝迭至，而无逃亡之佃。